金餘元遺山來拜祖庭有紀行十首遂倚歌之先後殊時感慨一也 和元遺山十首
作者：王奕
朝代：宋

paragraphs: 人惟君與師，得在天地間。
蜂蟻失所主，生息决不蕃。
逐日渴未死，顧影悲余年。
平生東魯心，皓首瞻聖賢。
上下二千載，歷歷觀遺鎸。
惜哉數墨子，想像成虛傳。
十章紀大略，盡和遺山篇。
忠腸攪葵漆，喉棘不忍言。
持歸刻瑘石，何□勒燕然。